5.+Konklusjon

=Konklusjon=

Sammenfattende konklusjoner
Vi har her i oppgaven tatt for oss en organisasjon i endring, og fokuset har vært på ulike prosjekter som har vært satt i gang. Fokuset har vært prosessorientert, med blikket rettet både mot introduksjonen av prosjektene i seg selv, men også mot måten prosjektene har blitt introdusert og utviklet på. Det har blitt trukket inn ulike perspektiver i forståelsen av prosessene, HR-rammen og den politiske rammen fra Bolman & Deal, ulike gruppeprosessfaser fra Tuckman, samt innholdet i de ulike prosjektene som er omhandlet. Analysen understøtter langt på vei de vurderingene som rektor har gjort i forkant. De ulike prosjektene har stor grad av overensstemmende innhold og tilnærming. Det ene prosjektet som allerede har fungert over en tid, har tilsynelatende vist forventet resultat. Grundigere undersøkelser av lærernes oppfatning av situasjonen er dog ikke foretatt. Det andre prosjektet er det for tidlig å si noe om med hensyn til resultater. Men grunnen skulle være lagt for videre involvering og utvikling.

Når det gjelder det å ha ulike prosessuelle tilnærminger til de to prosjektene, DK- prosjektet som startet ovenfra i ledelsen og AI-prosjektet som startet med et seierforhold nedenfra hos lærerne, er vurderingen at dette ikke ser ut til å ha forstyrret verken det ene eller det andre prosjektet. Det kan se ut som om rektor sitt valg om å starte med DK-prosjektet uten å at lærerne var involvert, kan ha vært et godt valg ved at det ble prioritert å komme i gang med prosjektet - så kunne heller lærerne komme med på et seinere tidspunkt når det var jobbet mer med kommunikasjonskulturen slik at enighet kunne bli mulig. Siden slik enighet viste seg mulig med AI-prosjektet, tyder det på at disse to typer prosesuelle tilnærmingene har vært mulige å ha etter hverandre.

Vurdering av videre framdrift av prosjektene
Angpende DK-prosjektet: Oppbygging av strukturer er i full gang, men er på langt nær gjennomført, og det har bare i kort tid har vært noenlunde enighet om prioriteringer og framdrift videre. Ved at personalet og lærerne nå har blirr involvert i prosjektet og med arbeidsoppgaver knyttet til oppbygging av strukturer, viser det at prosjektet nærmer seg DK-prosjektets formål: Å bedre kommunikasjonskulturen - som også er sentralt for oppbygging av strukturer. Når det gjelder jobbing med kommunikasjonskulturen, har det også her bare vart en kort stund med endring og en mer fungerende kommunikasjonskultur i møter og i dialoger mellom enkeltlærere og med ledelsen. Dette tilsier DK-prosjektets relevans også for en tid framover. En kan se for seg muligheten av at neste fase i DK-prosjektet får en mer nedenfra - styring - i tråd med tilnærmingen for AI-prosjektet.

AI-prosjektet er bare i sin begynnelsesfase. Men det kan observeres at lærerne på design har tatt eierskap til prosjektet og at de allerede har opplevdMen det at det allerede har blitt skapt engasjement og fordypning, tilsier at dette prosjektet er verdt å fortsette med slik det er tenkt - og med en fortsatt profil med eierskap og nedenfra -driv.